ai4bharat/Pralekha huggingface dataset:
अल्पसंख्यांक मंत्रालय
उद्या 40 व्या ‘हुनर हाट’च्या समारोप समारंभात नामवंत कलाकारांचा सत्कार
देशाच्या विविध कानाकोपऱ्यातून आलेले कारागीर, विणकर आणि शिल्पकार हुनर हाटमध्ये स्वदेशी उत्पादनांची प्रचंड विक्री करतात आणि मोठ्या प्रमाणावर ऑनलाइन मागणीही मिळवतात
मुंबई, 25 एप्रिल 2022
मुंबईतील वांद्रे-कुर्ला संकुलात आयोजित 40 व्या “हुनर हाट” च्या समारोप प्रसंगी उद्या  विविध कला, सांस्कृतिक, संगीतमय आणि लेझर लाइट शो कार्यक्रमांचा भव्य सोहोळा आयोजित केला जाईल.
एमएमआरडीए मैदान, वांद्रे-कुर्ला संकुलात आयोजित "हुनर हाट" मध्ये केंद्रीय अल्पसंख्याक व्यवहार मंत्री मुख्तार अब्बास नक्वी यांनी पत्रकारांशी संवाद साधताना सांगितले की, 16 एप्रिल रोजी सुरू झालेला 40 वा "हुनर हाट" 27 एप्रिल 2022 रोजी संपन्न होत आहे.
पंकज उधास, पुनीत इस्सार , अन्नू कपूर, सुरेश वाडकर, कैलाश खेर, सुदेश भोसले, रूप कुमार राठोड आणि सोनाली राठोड, तलत अजीज, अल्ताफ राजा, शब्बीर कुमार, शैलेंद्र सिंग, साधना सरगम, दलेर मेहदी, दिलबाग सिंग, नूरन भगिनी, उपासना सिंग, हमसर हयात, एहसान कुरेशी, भूपिंदर सिंग भप्पी, साबरी बंधू, भूमी त्रिवेदी, हम्सिका अय्यर, त्रिचूर बंधू, कविता पौडवाल, मोहित खन्ना, रेखा राज, ज्युनियर मेहमूद, राणी इंद्राणी, प्रेम भाटिया आणि अन्य देशातील नामवंत कलाकारांचाही उद्या सत्कार होणार आहे. या कलाकारांनी देशभरात आयोजित केलेल्या वेगवेगळ्या “हुनर हाट” मध्ये सादरीकरण केले आहे. या कारागिरांचे सांस्कृतिक आणि संगीतमय कार्यक्रम यूट्यूब, फेसबुक, ट्विटर आणि इतर सोशल मीडिया प्लॅटफॉर्मवर थेट प्रदर्शित केले जातात जे लाखो लोक थेट पाहतात. याशिवाय, अल्पसंख्याक व्यवहार मंत्रालयाशी संबंधित माजी आणि आजी वरिष्ठ अधिकाऱ्यांचाही “हुनर हाट” च्या यशस्वीतेमध्ये त्यांच्या अफाट आणि महत्त्वपूर्ण योगदानाबद्दल सत्कार करण्यात येईल.
अंदाजित आकडेवारीनुसार, मुंबई आणि आसपासच्या भागातील लाखो लोकांनी आजपर्यंत "हुनर हाट" ला भेट दिली आहे आणि 27 एप्रिलपर्यंत अभ्यागतांची संख्या काही लाखांच्या पुढे जाण्याची शक्यता आहे, असे नक्वी यांनी सांगितले. कारागीर, विणकर आणि शिल्पकारांना मोठ्या प्रमाणावर ऑनलाइन ऑर्डर मिळत आहेत. "हुनर हाट" हे आभासी आणि ऑनलाइन प्लॅटफॉर्म http://hunarhaat.org वर आणि केंद्रीय वाणिज्य मंत्रालयाच्या GeM पोर्टलवर देखील उपलब्ध आहे. देश-विदेशातील लोक डिजिटल आणि ऑनलाइन प्लॅटफॉर्मद्वारे "हुनर हाट" उत्पादने खरेदी करू शकतात.
मुंबईतील “हुनर हाट” ला भेट देणाऱ्या लोकांनी देशातील विविध प्रदेशातील स्वादिष्ट पारंपरिक खाद्यपदार्थांचा आस्वाद घेतला आहे. पारंपारिक सर्कस, लेझर लाईट शो, देशातील नामवंत कलाकारांचे विविध सांस्कृतिक-सांगीतिक कार्यक्रम हे मुंबई "हुनर हाट" चे प्रमुख आकर्षण ठरले आहेत असे केंद्रीय मंत्र्यांनी सांगितले.
“हुनर हाट” पंतप्रधान नरेंद्र मोदींच्या “व्होकल फॉर लोकल” आणि “आत्मनिर्भर भारत” या आवाहनाला बळ देत आहे असेही नक्वी म्हणाले.
R.Aghor/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 108
पंतप्रधान कार्यालय
अमेरिकेच्या वाणिज्य मंत्री जिना रायमोंडो यांनी पंतप्रधानांची घेतली भेट
नवी दिल्ली, 11 मार्च 2023
अमेरिकेच्या वाणिज्य मंत्री जिना रायमोंडो यांनी पंतप्रधान नरेंद्र मोदी यांची काल भेट घेतली.
पंतप्रधान कार्यालयाने ट्विट केले-
पंतप्रधान नरेंद्र मोदी आणि अमेरिकेच्या वाणिज्य मंत्री जिना रेमोंडो यांची कालची भेट फलदायी होती.S.Kane/S.Mohite/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
जम्मू आणि काश्मीरमधील बारामुल्ला जिल्ह्यात विविध विकासकामांच्या उद्घाटनाबद्दल पंतप्रधानांनी व्यक्त केला आनंद
जम्मू आणि काश्मीरमधील बारामुल्ला जिल्ह्यात शेतकऱ्यांसाठी 7 कस्टम हायरिंग सेंटर्स, बचतगटांसाठी 9 पॉली ग्रीन हाऊससह अनेक महत्त्वाच्या पायाभूत सुविधा प्रकल्पांच्या उद्घाटनाबद्दल पंतप्रधान नरेंद्र मोदी यांनी आनंद व्यक्त केला आहे.
जम्मू आणि काश्मीरच्या नायब राज्यपाल कार्यालयाची ट्विट शृंखला सामायिक करत पंतप्रधानांनी ट्विट केले;
"उद्घाटन केलेल्या विकासकामांची उल्लेखनीय व्याप्ती जम्मू आणि काश्मीरमधील लोकांसाठी, विशेषत: आकांक्षी जिल्ह्यांच्या जीवनमानाचा दर्जा उंचावण्याच्या आमच्या वचनबद्धतेची साक्ष आहे."
वाणिज्य आणि उदयोग मंत्रालय
सुरेश प्रभू यांनी घेतली श्नायडर इलेक्ट्रीकच्या अध्यक्षांची भेट
(नवी दिल्ली, 5 सप्टेंबर 2018
श्नायडर इलेक्ट्रीक आणि लार्सन ॲण्ड टुब्रोच्या संयुक्त प्रकल्पाच्या माध्यमातून केंद्र सरकारच्या मेक इन इंडिया उपक्रमाला चालना मिळेल, असा विश्वास वाणिज्य आणि उद्योगमंत्री सुरेश प्रभू यांनी व्यक्त केला. श्नायडर इलेक्ट्रीकचे अध्यक्ष आणि मुख्य कार्यकारी अधिकारी जीन पास्कल ट्रिकोइर यांच्यासोबत आज नवी दिल्लीत झालेल्या बैठकीत ते बोलत होते.
या प्रकल्पांच्या माध्यमातून उत्पादन क्षेत्रात फ्रेंच कंपनीने इतक्या मोठ्या प्रमाणावर भारतात गुंतवणूक करण्याची पहिलीच वेळ आहे. भारत आणि मेक इन इंडिया प्रकल्पासाठी हा प्रकल्प लाभदायक ठरेल, असा विश्वासही प्रभू यांनी यावेळी व्यक्त केला.
S.Tupe/M.Pange/P.Kor
संरक्षण मंत्रालय
77 व्या स्वातंत्र्यदिनाच्या पूर्वसंध्येला सशस्त्र दल आणि केंद्रीय सशस्त्र पोलीस दलातील जवानांच्या 76 शौर्य पुरस्कारांना राष्ट्रपतींनी दिली मंजुरी, नऊ जवानांचा मरणोत्तर सन्मान
नवी दिल्ली, 14 ऑगस्ट 2023
राष्ट्रपती द्रौपदी मुर्मू यांनी वर्ष 2023 च्या स्वातंत्र्य दिनाच्या पूर्वसंध्येला सशस्त्र दल आणि केंद्रीय सशस्त्र पोलीस दलाच्या जवानांच्या 76 शौर्य पुरस्कारांना मंजूरी दिली आहे. यामध्ये चार कीर्ती चक्र , 11 शौर्य चक्र पुरस्कार आहेत. यामध्ये पाच जवानांना मरणोत्तर पुरस्कार देण्यात येणार आहे. दोन ‘बार टू सेना पदके’ , 52 सेना पदके , तीन नौसेना पदक  आणि चार वायु सेना पदके  पुरस्काराचा समावेश आहे.
विविध लष्करी मोहिमांमध्ये महत्त्वपूर्ण योगदान दिल्याबद्दल लष्करातील कुत्रा मधु  आणि एका वायुसेनेच्या कर्मचार्यांसह लष्कराला 30 मेन्शन -इन-डिस्पॅचेस मंजूर केले आहेत.या मोहिमांमध्ये ऑपरेशन रक्षक, ऑपरेशन स्नो लेपर्ड, ऑपरेशन कॅज्युअल्टी इव्हॅक्युएशन, ऑपरेशन माउंट चोमो, ऑपरेशन पंगसौ पास, ऑपरेशन मेघदूत, ऑपरेशन ऑर्किड, ऑपरेशन कलिशम व्हॅली, रेस्क्यू ऑपरेशन आणि ऑपरेशन इव्हॅक्युएशन यांचा समावेश आहे.
शौर्य पदक पुरस्कार विजेत्यांची नावे पुढील प्रमाणे आहेत. यादीसाठी येथे क्लिक करावे.S.Bedekar/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 70
विज्ञान आणि तंत्रज्ञान मंत्रालय
देशाच्या विविध जिल्ह्यात 850 ऑक्सिजन सयंत्रे उभारण्यात येत असल्याची संरक्षण संशोधन आणि विकास संस्थेच्या सचिवांची माहिती
कोविड-19 विरोधातल्या लढ्यात देशाच्या ऑक्सिजनबाबतच्या आवश्यकता पूर्ण करण्याच्या दृष्टीने, देशाच्या विविध जिल्ह्यात, पीएम केअर्स निधीतून 850 ऑक्सिजन सयंत्रे उभारण्यात येत असल्याची माहिती,डीआरडीओ अर्थात संरक्षण संशोधन आणि विकास संस्थेचे सचिव डॉ सी सतीश रेड्डी यांनी दिली आहे. विज्ञान आणि तंत्रज्ञान विभागाच्या ‘आझादी का अमृत महोत्सव’ व्याख्यानमालेत ते बोलत होते.
आवश्यकता भासेल तेव्हा सर्व प्रकारचे सहाय्य करण्यासाठी डीआरडीओ सज्ज असल्याचे सांगून डीआरडीओने, कोरोनाच्या दुसऱ्या लाटेत लोकांच्या मदतीसाठी पुरवलेल्या फिरत्या रुग्णालयाप्रमाणे आणखी रुग्णालये सज्ज राहतील असेही त्यांनी सांगितले.
अनेक शहरात कोविड-19 समर्पित तात्पुरती रुग्णालये उभारण्यात आली. जोडता येणारे सुटे भाग असणाऱ्या या रुग्णालयांना फिरती रुग्णालये संबोधण्यात येत असून विषाणू या रुग्णालयाबाहेर जाणार नाही अशी त्यांची रचना असल्याचे ते म्हणाले. जर तिसरी लाट आली तर सर्व रुग्णालये रुग्णभार पेलतील आणि या दृष्टीने केंद्र सरकार संबंधीत विविध घटकांशी चर्चा करत आहे, असे डॉ रेड्डी यांनी सांगितले.
संरक्षण क्षेत्रात, डीआरडीओ, प्रामुख्याने प्रगत तंत्रज्ञानात संशोधन करण्याबरोबरच जनतेला उपयुक्त ठरणारे आणि आंतरराष्ट्रीय स्तरावर किफायतशीर किमतीतले उच्च दर्जाचे तंत्रज्ञान विकसित करण्यावर भर देत असल्याचे त्यांनी अधोरेखित केले.
विज्ञान आणि तंत्रज्ञान विभागाचे सचिव प्रा. आशुतोष शर्मा यांनी केंद्र सरकार आणि विज्ञान आणि तंत्रज्ञान विभागाने महामारीविरोधातल्या लढ्यासाठी उचलेल्या पावलांची माहिती दिली. त्याचबरोबर लसी सुरक्षित ठेवण्याबरोबरच देशाच्या कानाकोपऱ्यात पोचण्यासाठी करण्यात आलेल्या उपायांची माहिती दिली. महामारीविरोधातल्या लढ्यासाठी कृत्रिम बुद्धीमत्ता महत्वाची भूमिका कशी बजावू शकते याबाबतही त्यांनी विवेचन केले.
देशाच्या कानाकोपऱ्यात लस पोचवण्यासाठी आणि लसीची साठवण करण्यासाठी तंत्रज्ञान विकसित केल्याचे त्यांनी सांगितले.
विज्ञान आणि तंत्रज्ञान विभागाच्या पन्नास वर्षांचा प्रवास उलगडताना हा प्रवास प्रदीर्घ राहिल्याचे त्यांनी सांगितले. देशाच्या प्रगती आणि विकासासाठी युवकांच्या प्रतिभेची जोपासना आणि सहाय्य करण्याच्या दृष्टीने विज्ञान आणि तंत्रज्ञान विभागाचे स्थान विकसित करण्यात आल्याचे ते म्हणाले.
आदिवासी विकास मंत्रालय
भद्राचलम मंदिर समूह आणि रामप्पा मंदिर येथे तीर्थक्षेत्र पायाभूत सुविधांच्या विकासकामांची राष्ट्रपतींनी केली पायाभरणी
भद्राचलम येथे सम्माक्का सरलम्मा जनजाती पुजारी संमेलनाचे केले उद्घाटन
तेलंगणातील कोमाराम भीम आसिफाबाद आणि महबूबाबाद जिल्ह्यांमधील एकलव्य आदर्श निवासी शाळांचे आभासी माध्यमातून केले उद्घाटन
नवी दिल्ली, 28 डिसेंबर 2022
राष्ट्रपती द्रौपदी मुर्मु यांनी आज  भद्राचलम येथे प्रसाद योजनेअंतर्गत भद्राचलम समूहाच्या मंदिरांमध्ये तीर्थक्षेत्र सुविधांच्या विकासकामांची पायाभरणी केली. त्यानंतर, त्यांनी भद्राचलम येथे वनवासी कल्याण परिषद-तेलंगणाच्या वतीने आयोजित सम्मक्का सरलम्मा जनजाती पुजारी संमेलनाचे उद्घाटन केले आणि तेलंगणातील कोमाराम भीम आसिफाबाद आणि महबूबाबाद जिल्ह्यातील आदिवासी व्यवहार मंत्रालयाच्या एकलव्य आदर्श निवासी शाळांचे आभासी माध्यमातून उद्घाटन केले.
तेलंगणातील प्रसिद्ध मंदिरांना लाखो भाविक भेट देतात. देशी-विदेशी पर्यटकांमध्ये यात्रेकरूंची संख्या मोठी आहे, अशाप्रकारे देशांतर्गत पर्यटन वाढवण्यात तीर्थक्षेत्र पर्यटनाचा मोठा वाटा आहे, ,असे उपस्थितांना संबोधित करताना राष्ट्रपतींनी नमूद केले. पर्यटनामुळे लोकांच्या उपजीविकेच्या संधी आणि उत्पन्न वाढते आणि स्थानिक अर्थव्यवस्था देखील बळकट होते, असे त्या म्हणाल्या. 'प्रसाद' योजनेंतर्गत तीर्थक्षेत्रांचा विकास करून आध्यात्मिक आणि सांस्कृतिक पर्यटनाला चालना दिल्याबद्दल राष्ट्रपतींनी पर्यटन मंत्रालयाची प्रशंसा केली.
आपल्या समाजाच्या आणि देशाच्या सर्वांगीण विकासासाठी प्रगतीच्या सर्व पैलूंमध्ये महिलांचा सक्रीय सहभाग आवश्यक आहे, असे राष्ट्रपतींनी सांगितले. महिलांना आर्थिक सक्षमीकरणाच्या दिशेने पुढे नेण्यासाठी वनवासी कल्याण परिषद विकास केंद्रे चालवत आहे, ही समाधानाची बाब आहे, असे त्या म्हणाल्या. ग्रामीण विकासाबाबत जनजागृती करण्यासाठी वनवासी कल्याण परिषद आदिवासी भागात शिबिरे आयोजित करत आहे. अशा कल्याणकारी आणि विकासात्मक उपक्रमांसाठी त्यांनी परिषदेचे कौतुक केले.
त्यानंतर, राष्ट्रपतींनी वारंगल जिल्ह्यातील रामाप्पा मंदिराला  भेट दिली.तिथे त्यांनी पर्यटन पायाभूत सुविधांच्या विकास कामांची आणि कामेश्वरालय मंदिराच्या जीर्णोद्धार प्रकल्पाची पायाभरणी केली.
राष्ट्रपतींचे भाषण वाचण्यासाठी येथे क्लिक करा
For More details about EMRS:
https://static.pib.gov.in/WriteReadData/userfiles/file/NoteonEMRSInaugurationinTelangana2812CF53.pdf
तेलंगणाच्या राज्यपाल डॉ.  तमिलिसाई सुंदरराजन, केंद्रीय पर्यटन, संस्कृती आणि ईशान्य क्षेत्र विकास मंत्री जी. किशन रेड्डी, तेलंगणाचे परिवहन मंत्री पुव्वाडा अजय कुमार, आणि महबूबाबादचे खासदार मलोथ कविता भद्राचलम येथील कार्यक्रमाला उपस्थित होते.S.Patil/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 75
पंतप्रधान कार्यालय
भारत-जर्मनी नेत्यांची दूरदृश्य प्रणालीद्वारे बैठक
पंतप्रधान नरेंद्र मोदी यांनी आज त्यांच्या समपदस्थ, जर्मनीच्या चॅन्सेलर डॉ. अँजेला मर्केल यांच्यासमवेत दूरदृश्य प्रणालीद्वारे बैठक घेतली.
युरोपियन व जागतिक टप्प्यावर स्थिर आणि भक्कम नेतृत्व देण्यासंदर्भात चॅन्सेलर मर्केल यांच्या प्रदीर्घ भूमिकेचे पंतप्रधानांनी कौतुक केले आणि भारत-जर्मनी सामरिक भागीदारी वाढण्यासाठी मार्गदर्शन केल्याबद्दल त्यांचे आभार मानले.
कोविड-19 महामारी, द्विपक्षीय संबंध, प्रादेशिक आणि जागतिक समस्या विशेषत: भारत-युरोपियन युनियन संबंध इत्यादी महत्वाच्या मुद्द्यांवर उभय नेत्यांनी यावेळी चर्चा केली.
पंतप्रधानांनी लसी विकासासंदर्भात भारतातील घडामोडींविषयी मर्केल यांना माहिती दिली आणि जगाच्या फायद्यासाठी स्वतःची क्षमता तैनात ठेवण्याच्या भारताच्या वचनबद्धतेविषयी चॅन्सेलर मर्केल यांना आश्वस्त केले. जर्मनी आणि इतर युरोपियन देशांमधील संक्रमणाच्या नव्या लाटेच्या लवकर नियंत्रणासाठी त्यांनी शुभेच्छा दिल्या.
आंतरराष्ट्रीय सौर आघाडी  मध्ये सामील होण्याच्या जर्मनीच्या निर्णयाचे पंतप्रधानांनी स्वागत केले आणि आपत्ती निवारण पायाभूत सुविधा  व्यासपीठाअंतर्गत जर्मनीशी सहकार्य आणखी मजबूत करण्याची इच्छा त्यांनी व्यक्त केली.
यावर्षी भारत आणि जर्मनी यांच्यात द्विपक्षीय संबंध स्थापनेचा 70 वा वर्धापन दिन आणि रणनीतिक भागीदारीचा 20 वा वर्धापन दिन लक्षात घेता, दोन्ही नेत्यांनी 2021 मध्ये लवकरच सहावी आंतर-सरकारी सल्लामसलत  आयोजित करण्यास आणि त्यासाठी एक महत्वाकांक्षी अजेंडा तयार करण्यास सहमती दर्शविली.
श्रम आणि रोजगार मंत्रालय
पंतप्रधान-हरयाणा रुग्णालय राष्ट्रार्पण
नवी दिल्ली, 12 फेब्रुवारी 2019
पंतप्रधान नरेंद्र मोदी यांनी हरयाणामधल्या फरिदाबाद येथील कर्मचारी राज्य विमा महामंडळ  वैद्यकीय महाविद्यालय आणि 510 खाटांचे रुग्णालय राष्ट्राला समर्पित केले.
देशातल्या प्रत्येक नागरिकाला चांगल्या दर्जाची वैद्यकीय सेवा पुरवण्यासाठी केंद्र सरकार कार्य करत असल्याचे पंतप्रधान नरेंद्र मोदी यांनी यावेळी सांगितले. फरिदाबाद येथील या वैद्यकीय महाविद्यालयामुळे या भागातील कामगार आणि त्यांच्या कुटुंबियांना आरोग्य सुविधा उपलब्ध होतील, असे पंतप्रधान म्हणाले.
फरिदाबाद येथील इएसआयसी वैद्यकीय महाविद्यालय आणि 510 खाटांच्या रुग्णालयासाठी अंदाजे 595 कोटी रुपये खर्च आला आहे. या रुग्णालयात अत्याधुनिक उपकरणे असून इएसआय कायद्यांतर्गत सर्व वैद्यकीय सेवा उपलब्ध आहेत.
रुग्णालय आणि वैद्यकीय महाविद्यालयाच्या राष्ट्रार्पण सोहळ्यानिमित्त हरयाणा राज्य सरकारतर्फे एका कार्यक्रमाचे आयोजन करण्यात आले होते. हरयाणाचे राज्यपाल सत्यदेव नारायण आर्य, मुख्यमंत्री मनोहरलाल खट्टर, केंद्रीय पेयजल आणि स्वच्छता मंत्री उमा भारती तसेच हरयाणा सरकारच्या उद्योग मंत्री कविता जैन आदी उपस्थित होते.
कर्मचारी राज्य विमा महामंडळ अर्थात इएसआयसी या सामाजिक सुरक्षा संस्थेमार्फत आरोग्य सेवा तसेच कर्मचारी आजारी पडल्यास, त्यांचा मृत्यू, जखमी झाल्यास आर्थिक देखील उपलब्ध केल्या जातात.
N.Sapre/J.Patankar/P.Kor
(Visitor Counter : 53
पंतप्रधान कार्यालय
कर्तव्यपथ येथे ॲस्ट्रो नाईट स्काय टुरिझम आयोजित करण्यासाठी दिल्लीच्या राष्ट्रीय विज्ञान केंद्राच्या प्रयत्नांची पंतप्रधानांनी केली प्रशंसा.
पंतप्रधान नरेंद्र मोदी यांनी कर्तव्यपथ येथे ॲस्ट्रो नाईट स्काय टुरिझम आयोजित करण्यासाठी दिल्लीच्या राष्ट्रीय विज्ञान केंद्राच्या प्रयत्नांची प्रशंसा केली आहे.
दिल्लीच्या राष्ट्रीय विज्ञान केंद्राच्या ट्विटला प्रतिसाद देताना पंतप्रधान म्हणाले;
"आपल्या तरुणांमध्ये अंतराळ आणि खगोलशास्त्राविषयी कुतूहल जागृत करण्याचा मनोरंजक प्रयत्न."
पंतप्रधान कार्यालय
पंतप्रधान नरेंद्र मोदी यांना ‘हेमकोश’ या आसामी शब्दकोशाची ब्रेल लिपीतील प्रत प्रदान
नवी दिल्ली, 21 सप्टेंबर 2022
‘हेमकोश’ या आसामी शब्दकोशाच्या ब्रेल आवृत्तीची प्रत जयंता बरुआ यांनी पंतप्रधान नरेंद्र मोदी यांना प्रदान केली. हेमकोश हा १९व्या शतकातील सुरुवातीच्या आसामी शब्दकोशांपैकी एक आहे. ब्रेल आवृत्तीच्या प्रकाशनासाठी केलेल्या प्रयत्नांबद्दल जयंता बरुआ आणि त्यांच्या सहकाऱ्यांचे मोदी यांनी कौतुक केले.
एका ट्विटमध्ये पंतप्रधान म्हणाले;
"हेमकोशच्या ब्रेल आवृत्तीची प्रत मिळाल्याबद्दल आनंद झाला, जो १९व्या शतकातील आसामी शब्दकोशांपैकी एक होता. ब्रेल आवृत्तीच्या प्रकाशनासाठी जयंता बरुआ आणि त्यांच्या टीमने केलेल्या प्रयत्नांबद्दल मी त्यांची प्रशंसा करतो. "
S.Kulkarni /P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
राष्ट्रपती कार्यालय
प्रसिध्दी निवेदन
नवी दिल्ली, 7 जून 2018
आदरणीय राष्ट्रपतींनी, पश्चिम बंगालचे राज्यपाल केशरीनाथ त्रिपाठी यांच्याकडे त्रिपुराच्या राज्यपाल पदाचा अतिरिक्त भार सोपवला आहे. त्रिपुराचे राज्यपाल तथागत रॉय यांच्या अनुपस्थितीत त्रिपाठी त्यांचा कार्यभार सांभाळतील.
B.Gokhale/M.Pange/D.Rane
(Visitor Counter : 71
अंतराळ विभाग
भारत आणि भूतान यांच्यामध्ये बाह्य अंतराळाच्या शांततापूर्ण वापरातील सहकार्यासाठी झालेल्या सामंजस्य कराराला मंत्रिमंडळाची मान्यता
नवी दिल्ली, 30 डिसेंबर 2020
पंतप्रधान नरेंद्र मोदी यांच्या अध्यक्षतेखाली मंत्रिमंडळाच्या झालेल्या बैठकीमध्ये भारत आणि भूतान यांच्यामध्ये बाह्य अंतराळाच्या शांततापूर्ण वापरातील सहकार्यासाठी झालेल्या सामंजस्य कराराला मान्यता देण्यात आली. यासंदर्भात दि. 19 नोव्हेंबर, 2020 रोजी बंगलुरू /थिंपू येथे करार करण्यात आला होता.
तपशील:
या सामंजस्य करारामुळे भारत आणि भूतान उपग्रह दूरसंप्रेषण आणि उपग्रह आधारित जलवाहतूक सेवा, अंतराळ विज्ञान आणि ग्रह संशोधन , अंतराळयानाचा उपयोग आणि अंतराळ प्रणाली तसेच भूस्थित प्रणाली, अंतराळ तंत्रज्ञानाचा वापर करण्याविषयी सहकार्य करण्यात येणार आहे.
संयुक्त कार्यकारी समूह स्थापन करून त्याव्दारे सामंजस्य कराराची अंमलबजावणी करण्यात येणार आहे. या संयुक्त समूहामध्ये विज्ञान विभागाचे आणि इस्रो तसेच भूतानच्या माहिती आणि दूरसंचार मंत्रालयाचे सदस्य असणार आहेत. या समूहाच्या माध्यमातून निश्चित कालमर्यादेत कार्यक्षेत्राचा आराखडा तयार करून पुढील कार्यवाही करण्यात येणार आहे.
अंमलबजावणीची रणनीती आणि लक्ष्य:
उभय देशात स्वाक्षरी करण्यात आलेल्या सामंजस्य करारानुसार विशिष्ट क्षेत्रांनुसार अंमलबजावणीची व्यवस्था करण्यात येणार आहे. त्यासाठी संयुक्त कार्यसमूह स्थापन करणे, कार्यवाहीच्या मुद्यांविषयी नियोजन करण्यात येणार आहे.
मुख्य प्रभाव:
या सामंजस्य करारामुळे उपग्रह क्षेत्रात सहकार्याच्या शक्यतांचा शोध घेण्यासाठी प्रोत्साहन मिळेल. उपग्रहाव्दारे संप्रेषण, उपग्रहाव्दारे दिशादर्शन, अंतराळ विज्ञान आणि बाह्य अंतराळाविषयी संशोधन करण्यात येणार आहे.
लाभार्थींची संख्या:
भारत आणि भूतान यांच्यामध्ये झालेल्या या सामंजस्य सहकार्य करारामुळे अंतराळ तंत्रज्ञानाच्या क्षेत्रात अनेक उपक्रम राबविणे, विकसित करणे शक्य होणार आहे. त्याचा या दोन्ही देशांना, विभागाला तसेच प्रदेशालाही लाभ होणार आहे.
पृष्ठभूमी:
अंतराळ क्षेत्रात भारत आणि भूतान यांच्यामध्ये औपचारिक सहकार्य स्थापन करण्यासाठी चर्चा करण्यात आली आहे. यासाठी आंतर-सरकारी सामंजस्य कराराचा आराखडा नोव्हेंबर 2017 मध्ये तयार करण्यात आला. या आराखड्यावर फेब्रुवारी 2020 मध्ये झालेल्या व्दिपक्षीय बैठकीत चर्चा करण्यात आली. यावेळी सहकार्य प्रस्तावाविषयी चर्चा झाली.
उभय देशांच्या राजनैतिक स्तरावर संवाद-चर्चा झाल्यानंतर सामंजस्य कराराचा व्यावहारिक मसूदा तयार करण्यात आला. त्याला उभय देशांनी मान्यता देण्यासाठी योग्य ती कार्यवाही करण्यात आली. या मसुद्याला उभय देशांनी मान्यता दिल्यानंतर दि. 19 नोव्हेंबर, 2020 रोजी भारत आणि भूतान यांनी सामंजस्य करार करून त्याची देवाण-घेवाण केली.M.Chopade/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
झारखंडमधील धनबाद इथे आगीमुळे झालेल्या जीवितहानीबद्दल पंतप्रधान नरेंद्र मोदी यांनी व्यक्त केले तीव्र दु:ख
या दुर्घटनेतील पीडीतांना मदत म्हणून सानुग्रह अनुदान जाहीर
नवी दिल्ली, 31 जानेवारी 2023
झारखंडमधील धनबाद इथे लागलेल्या आगीमुळे झालेल्या जीवितहानीबद्दल पंतप्रधान नरेंद्र मोदी यांनी तीव्र दु:ख व्यक्त केले आहे.
पंतप्रधानांनी या दुर्घटनेतील मृतांच्या वारसाला दोन लाख रुपये तर, जखमींना ५० हजार रुपयांचे सानुग्रह अनुदान जाहीर केले आहे. ही मदत पंतप्रधान राष्ट्रीय मदत निधीतून दिली जाणार आहे.
प्रधानमंत्री कार्यालयाचा ट्वीटर संदेश
"धनबादमध्ये आग लागून झालेल्या जीवितहानीमुळे अतिव दु:ख झाले आहे. या आगीत ज्यांनी आपल्या प्रियजनांना गमावले, माझ्या संवेदना त्यांच्यासोबत आहेत. या दुर्घटनेतील जखमी लवकर बरे होवोत हीच प्रार्थना : पंतप्रधान
“धनबाद इथे लागलेल्या आगीत मृत पावलेल्यांच्या वारसाला मदत म्हणून पंतप्रधान राष्ट्रीय मदत निधीतून दोन लाख रुपयांचे सानुग्रह अनुदान जाईल, तर जखमींना 50 हजार रुपयांची मदत दिली जाईल: पंतप्रधानM.Chopade/T.Pawar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
अर्थ मंत्रालय
जागतिक बँकेच्या व्यवसाय सुलभता क्रमवारीत भारताची 79 स्थानाची झेप, 2014 मधल्या 142 व्या स्थानावरून 2019 मधे 63 वे स्थान
नवी दिल्ली, 31 जानेवारी 2020
केंद्रीय वित्त मंत्री निर्मला सीतारामन यांनी आज 2019-2020 या वर्षाचे आर्थिक सर्वेक्षण संसदेत सादर केले. जागतिक बँकेच्या व्यवसाय सुलभता क्रमवारीत भारताने 79 स्थानांची झेप घेतल्याचे वित्तमंत्र्यांनी सांगितले. 2014 मधल्या 142 व्या स्थानावरून भारताने 2019 मध्ये 63 वे स्थान प्राप्त केले आहे.
10 निकषांपैकी भारताने 7 मध्ये प्रगती केली आहे.सुधारणांच्या सर्वोच्च स्थानी वस्तू आणि सेवा कर आणि नादारी आणि दिवाळखोरी संदर्भातला कायदा आहे, ज्यामुळे भारताच्या क्रमवारीत मोठी सुधारणा झाली आहे. व्यवसाय सुरू करण्यात सुलभता,, मालमत्ता नोंदणी , कर देणे  यासारख्या काही निकषांमध्ये भारत अद्याप मागे आहे.
भारतात व्यवसाय सुरू करण्यासाठी आवश्यक प्रक्रिया गेल्या 10 वर्षात 13 वरून 10 पर्यंत कमी करण्यात आल्या आहेत.आता भारतात व्यवसाय सुरू करण्यासाठी सुमारे 18 दिवस लागतात.2009 मध्ये हा कालावधी 30 दिवसांचा होता. व्यवसाय सुरू करण्यासाठी,वेळ आणि खर्च यामध्ये भारताने बरीच कपात केली असली तरी अद्याप बरेच करण्याची आवश्यकता आहे.
सेवा क्षेत्रातही दैनंदिन व्यवसायासाठी अद्याप अनेक नियामक अडथळ्याना तोंड द्यावे लागते. बार आणि रेस्टोरंट क्षेत्र, जगभरात रोजगार आणि विकासाचा महत्वाचा स्रोत आहे.भारतात रेस्टोरंट उघडण्यासाठी लागणाऱ्या परवान्यांची संख्या ही इतर ठिकाणच्या संख्यांपेक्षा अधिक असल्याचे एक सर्वेक्षणात आढळून आले आहे.
बांधकाम परवाने
गेल्या पाच वर्षात भारताने बांधकाम परवान्यांच्या प्रक्रियेत लक्षणीय सुधारणा केली आहे
सीमापार व्यापार
सरकारने, प्रक्रियात्मक आणि कागदपत्रांसंदर्भातल्या आवश्यकता मोठ्या प्रमाणात कमी केल्या आहेत, डिजिटलायझेशन आणि विविध एजन्सी एका डिजिटल मंचाशी जोडण्यामुळे, या प्रक्रियात्मक त्रुटी कमी होऊ शकतात आणि वापरकर्त्यासाठी अधिक उत्तम अनुभव देऊ शकतात.
भारतात सागरी जहाजांना बंदरात ये- जा करण्याचा वेळ सातत्याने कमी लागत आहे. 2010- 11 च्या 4.67 दिवसाच्या साधारणतः निम्मा होऊन 2018- 19 मध्ये हा वेळ 2.48 दिवस राहिला आहे. सागरी बंदरांबाबत महत्वपूर्ण उद्दिष्ट गाठणे शक्य आहे.पर्यटन आणि उत्पादन यासारख्या क्षेत्रात सुलभता आणण्यासाठी नियोजित दृष्टीकोनाची गरज आहे त्यामुळे,नियामक आणि प्रक्रियात्मक अडथळे दूर होतील.
भारतात सेवा आणि निर्मिती व्यवसाय सुरू करण्यासाठी कायदा आणि विनियमन यांच्या संबंधीत अनेक समस्यांना तोंड द्यावे लागते. यामध्ये सुधारणा करण्याची गरज आहे.
भारतात एक करार लागू करण्यासाठी सुमारे 1445 दिवस लागतात न्यूझीलंड मध्ये 216 दिवस तर चीनमध्ये यासाठी 496 दिवस लागतात. कर भरणा करण्यासाठी भारतात 250 हुन अधिक तास लागतात तर न्यूझीलंड मध्ये 140 तास चीनमध्ये 138 तास लागतात.या मापदंडात सुधारणा घडवायला वाव आहे.
G.Chippalkatti/N.Chitale/P.Kor
(Visitor Counter : 71
माहिती आणि प्रसारण मंत्रालय
सरोजिनी नायडू यांच्या 143 व्या जयंतीनिमित्त फिल्म्स डिव्हिजनची त्यांना आदरांजली
सरोजिनी नायडू यांना श्रद्धांजली म्हणून त्यांचा चरित्रपट दाखवण्यात येणार
भारतीय स्वातंत्र्य चळवळीतील प्रमुख सेनानी आणि भारताची कोकिळा म्हणून ज्यांना ओळखले जाते त्या सरोजिनी नायडू यांना 13 फेब्रुवारी 2022 रोजी त्यांच्या 143 व्या जयंतीनिमित्त फिल्म्स डिव्हिजन आदरांजली वाहत आहे. त्यांच्यावरील चरित्रपट फिल्म्स डिव्हिजनच्या संकेतस्थळावर आणि युट्युब चॅनलवर प्रसारित केला जात आहे. या चित्रपटाचे प्रसारण हे केंद्र सरकारच्या माहिती आणि प्रसारण मंत्रालयाच्या ‘स्वातंत्र्याचा अमृत महोत्सव’ सोहळ्याचा हा एक भाग आहे.
सरोजिनी नायडू - द नाईटिंगेल ऑफ इंडिया  हा माहितीपट एक महान स्वातंत्र्यसैनिक, कवयित्री आणि भारतीय राज्याच्या पहिल्या महिला राज्यपाल अशा अष्टपैलू व्यक्तिमत्त्वाची ओळख करून देतो. विशेष म्हणजे या चित्रपटात आशियाई संबंधी परिषदेला संबोधित करतानाचा सरोजिनी नायडू यांचा आवाज आहे.
हा चित्रपट पाहण्यासाठी कृपया https://filmsdivision.org/ ला भेट द्या आणि @ “Documentary of the Week” वर क्लिक करा किंवा फिल्म्स डिव्हिजनचे युट्यूब चॅनेल https://www.youtube.com/user/FilmsDivision ला फॉलो करा.
आरोग्य आणि कुटुंब कल्याण मंत्रालय
भारतातील कोविड–19 ची सक्रिय रुग्णसंख्या आणखी 3.05 लाखांनी घटली
नवी दिल्ली, 20 डिसेंबर 2020
भारताचा कोविड – 19 च्या सक्रिय रुग्णांचा उतरता आलेख सातत्याने घसरत आहे. एकूण सक्रिय रुग्णसंख्या आज 3.05 लाखांपर्यंत  खाली आली आहे. भारतातील एकूण बाधित रुग्णसंख्येच्या केवळ 3.04 टक्के इतकी भारतातील सक्रिय रुग्णांची संख्या आहे. गेल्या 24 तासांत 29,690 नवीन रुग्ण बरे झाल्यामुळे एकण सक्रिय रुग्णसंख्येत 3,407 ची घट झाली आहे.
दैनंदिन नवीन रुग्णांची संख्या गेल्या 24 तासांत 26,624 इतकी झाली आहे. गेल्या 21 दिवसांपासून सातत्याने दररोज नवीन रुग्णसंख्या 40,000 पेक्षा कमी आहे.
एकूण बरे झालेल्या रुग्णांची संख्या जवळपास 96 लाख  इतकी आहे.
केरळमध्ये एका दिवशी सर्वाधिक रुग्ण बरे झाल्याची नोंद आहे, नव्याने बरे झालेली रुग्णसंख्या 4,749 इतकी आहे. महाराष्ट्रात 3,119 लोक बरे झाले आहेत.
केरळमध्ये दैनंदिन नवीन रुग्णसंख्येचा 6,293 इतका उच्चांक आहे. त्यानंतर महाराष्ट्रात 3,940 इतकी नव्या रुग्णांची नोंद झाली आहे.
गेल्या 24 तासात 341 मृत्यूंची नोंद करण्यात आली आहे.
महाराष्ट्रात सर्वाधिक  मृत्यू नोंदविण्यात आले.S.Thakur/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(